User:Elmedinkaraman/sandbox

ŠIITSKO VJEROVANJE U BOŽJU TRANSCENDENTNOST

Mi vjerujemo da je Bog Jedan i Jedini, bez ortaka. On je Vječan, Prvi i Posljednji, što nam kazuje da je On postojao prije stvaranja i da će postojati nakon prestanka postojanja svijeta. On je uvijek Živi, Mudri, Moćni, Neovisan o svim stvarima, Onaj koji sve čuje, Onaj koji sve vidi, Sveznajući i Pravedni. On nije usporediv sa svojim stvorenjima, On nema ni tijelo niti oblik niti substancu. On ne posjeduje niti težinu niti lahkoću, kretanje i mirovanje na Njega se ne odnose. On nadilazi vrijeme i prostor budući je On (njihov) Stvoritelj. Niko ne može odrediti Njegovo mjesto budući da On ne može biti sadržan u njemu. Niko i ništa Mu nije slično niti Njemu jednako. On nema ni suprugu ni potomstvo ni ortaka, i niko se ne može porediti sa Njim. Vid Ga ne doseže dok On sve vidi. Onaj koji ga poredi sa Njegovim stvorenjima i pretpostavlja da On ima lice, ruke, oči, ili vjeruje da se spušta sa neba na Zemlju ili da će se pojaviti pred ljudima u Džennetu poput Mjeseca itd., sličan je onome koji ne vjeruje u Boga, ili onome koji Ga umnožava i postaje odgovoran za politeizam ne znajući da je Bog iznad svih tih manjkavosti. Slično tome, oni koji vjeruju da će se Bog na Sudnjem danu pokazati pred svojim stvorenjima, i da će Ga oni vidjeti taj dan, su nevjernici, čak i ako oni i dalje verbalno potvrđuju da Bog nema tijelo. Zagovornici ove vizije Boga su zatočenici prividnog značenja Kur'ana i hadisa u kome nisu upotrijebili inteligenciju kako bi shvatili pismo i duh ajeta Kur'ana. Oni su se odrekli svog uma i zaledili ga. To je razlog zašto oni nisu bili u stanju da analiziraju očigledno značenje riječi te u skladu sa analizom, argumentacijom kao i pravilima metafore u figurativnom smislu shvate istinsko značenje Kur'ana, kao što bi to trebalo biti logično. Sve što možemo zamisliti i predočiti u svom umu u pogledu bilo čega, to je stvar i jedna tvorevina poput nas samih tako da je njeno postojanje slično našem. Naš um ne može prevazići tu granicu kojom je sam limitiran. Ovu istinu je izričito spomenuo Imam Bakir, mir s njim: “Sve što vi možete razaznati sa velikom preciznošću je produkt vaših misli i tvorevina je poput vas.“( Al-Medžlisi; umro 1111. H., Biharu-l-envar, 66:293).

- LES CROYANCES DES IMAMITES Auteur: Cheikh Muhammad Ridhâ Al-Muz.affar bibliothèque	› Dogmes	› Les Fondements de la réligion	› Livres divers CHAPITRE I: LA THEOLOGIE, V-NOTRE CROYANCE CONCERNANT DIEU alhassanain.org › …  › Livres divers